ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Οκτωβρίου 1999

που τροποποιεί την απόφαση 97/467/ΕΚ για την κατάρτιση των προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφόμενων θηραμάτων

[κοινοποιηθείσα υπό τον αριθμό Ε(1999) 3276]

(Κείμενο που παρουσιάζει ενδιαφέρον για τον ΕΟΧ)

(1999/697/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μία μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1 και του άρθρου 7,

Εκτιμώντας τα ακόλουθα:

(1) στην απόφαση 97/467/ΕΚ της Επιτροπής(3), όπως τροποποιήθηκε τελευταία από την απόφαση 98/556/ΕΚ(4), καταρτίζονται προσωρινοί κατάλογοι των εγκαταστάσεων τρίων χωρών, από τις οποίες τα κράτη μέλη επιτρέπουν τις εισαγωγές κρέατος κουνελιού και κρέατος εκτρεφόμενων θηραμάτων· ο κατάλογος των εγκαταστάσεων που καταρτίστηκε με την προαναφερόμενη απόφαση δεν περιλαμβάνει εγκαταστάσεις παραγωγής κρέατος στρουθιονίδων·

(2) ο κατάλογος των τρίτων χωρών από τις οποίες επιτρέπεται στα κράτη μέλη να εισάγουν κρέας στρουθονίδων, οι υγειονομικοί όροι και το κτηνιατρικό πιστοποιητικό που απαιτείται για την εισαγωγή αυτού του κρέατος στην Κοινότητα δεν έχουν καθοριστεί ακόμη·

(3) τα κράτη μέλη δύνανται, σύμφωνα με τις διατάξεις της απόφασης 97/467/ΕΚ, να εγκρίνουν εγκαταστάσεις για την εισαγωγή κρέατος στρουθιονίδων μέχρι την 1η Οκτωβρίου 1999·

(4) η ημερομηνία 1η Οκτωβρίου 1999 θα αντικατασταθεί από την ημερομηνία 1η Οκτωβρίου 2000, ώστε να καταστεί δυνατό να εξεταστούν περαιτέρω οι ρυθμίσεις που πρέπει να εφαρμοστούν, ιδίως υπό το φως των παρατηρήσεων στις οποίες θα προβούν οι τρίτες χώρες σύμφωνα με τις διατάξεις του παραρτήματος Β της συμφωνίας εφαρμογής των υγειονομικών και φυτοϋγειονομικών μέτρων και με σκοπό τη διατήρηση του υφιστάμενου εμπορίου·

(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 παράγραφος 2 στοιχείο α) της απόφασης 97/467/ΕΚ οι όροι "1η Οκτωβρίου 1999" αντικαθίστανται από τους όρους "1η Οκτωβρίου 2000".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Οκτωβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 289 της 28.10.1998, σ. 36.

(3) ΕΕ L 199 της 26.7.1997, σ. 57.

(4) ΕΕ L 266 της 1.10.1998, σ. 86.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 29ης Νοεμβρίου 1999

για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της κυβέρνησης της Δημοκρατίας του Καζακστάν για την καθιέρωση συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα καλυπτόμενων από τις συνθήκες ΕΚ και ΕΚΑΧ από τη Δημοκρατία του Καζακστάν προς την Ευρωπαϊκή Κοινότητα

(1999/865/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτη φράση,

την πρόταση της Επιτροπής,

Εκτιμώντας τα ακόλουθα

(1) η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Καζακστάν, αφετέρου(1), υπογράφηκε στις 23 Ιανουαρίου 1995 και άρχισε να ισχύει την 1η Ιουλίου 1999·

(2) η Επιτροπή έχει ολοκληρώσει τις διαπραγματεύσεις για συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της κυβέρνησης της Δημοκρατίας του Καζακστάν για την καθιέρωση συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα καλυπτόμενων από τις συνθήκες ΕΚ και ΕΚΑΧ από τη Δημοκρατία του Καζακστάν προς την Ευρωπαϊκή Κοινότητα,

ΑΠΟΦΑΣΙΖΕΙ:

Άρθρο 1

1. Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της κυβέρνησης της Δημοκρατίας του Καζακστάν για την καθιέρωση συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα καλυπτόμενων από τις συνθήκες ΕΚ και ΕΚΑΧ από τη Δημοκρατία του Καζακστάν προς την Ευρωπαϊκή Κοινότητα, εγκρίνεται εξ ονόματος της Κοινότητας.

2. Το κείμενο της συμφωνίας προσαρτάται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία, δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 29 Νοεμβρίου 1999.

Για το Συμβούλιο

Ο Πρόεδρος

S. NIINISTÖ

(1) ΕΕ L 196 της 28.7.1999, σ. 3.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 15ης Νοεμβρίου 1999

για τροποποίηση της απόφασης 91/666/ΕΟΚ για τη δημιουργία κοινοτικών αποθεμάτων εμβολίων κατά του αφθώδους πυρετού

(1999/762/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

τη γνώμη της Οικονομικής και Κοινωνικής Επιτροπής(2),

Εκτιμώντας τα ακόλουθα:

(1) σύμφωνα με τις διατάξεις του άρθρου 13 παράγραφος 3 της οδηγίας 85/511/ΕΟΚ του Συμβουλίου, της 18ης Νοεμβρίου 1985, για τη θέσπιση κοινοτικών μέτρων για την καταπολέμηση του αφθώδους πυρετού(3), μπορεί να αποφασιστεί η διενέργεια επείγοντος εμβολιασμού σε περιορισμένη περιοχή, σε περίπτωση κατά την οποία η σφαγή ολόκληρης της αγέλης ενδέχεται να μη είναι επαρκής για την εξάλειψη του ιού·

(2) με την απόφαση 91/666/ΕΟΚ(4) δημιουργήθηκαν κοινοτικά αποθέματα εμβολίων κατά του αφθώδους πυρετού, τα οποία βασίζονται σε αποθέματα συμπυκνωμένων αδρανοποιημένων αντιγόνων που δύνανται ταχέως να μετατραπούν σε εμβόλια για επείγουσα χρήση και τα οποία αποθηκεύονται σε προκαθορισμένες εγκαταστάσεις·

(3) μετά την έγκριση της ανωτέρω απόφασης, δύο από τις προκαθορισμένες τράπεζες αντιγόνων για τη διατήρηση μέρους των κοινοτικών αποθεμάτων εμβολίων κατά του αφθώδους πυρετού παραιτήθηκαν από τη δέσμευση που είχαν αναλάβει να παρέχουν τις υπηρεσίες αυτές στην Κοινότητα·

(4) για να τηρηθούν οι διατάξεις του άρθρου 3 παράγραφος 3 της ανωτέρω απόφασης, ενδέχεται να προκύψει για διάφορους λόγους ανάγκη να καθοριστούν κατάλληλες εγκαταστάσεις εντός της Κοινότητας στις οποίες μπορούν να διανεμηθούν ή να μεταφερθούν τα αποθέματα αντιγόνου για την παρασκευή εμβολίου κατά του αφθώδους πυρετού προς αποθήκευση·

(5) σύμφωνα με το άρθρο 14 παράγραφος 3 της οδηγίας 85/511/ΕΟΚ, η δυνατότητα της Επιτροπής να προτείνει προς το Συμβούλιο τη δημιουργία κοινοτικών αποθεμάτων εμβολίων κατά του αφθώδους πυρετού έχει λήξει από την 1η Απριλίου 1991·

(6) για να υπάρχει δυνατότητα άμεσης αντίδρασης στις ανάγκες διανομής ή μεταφοράς των κοινοτικών αποθεμάτων αντιγόνου για την παρασκευή εμβολίων κατά του αφθώδους πυρετού για τη φύλαξή τους σε διάφορες εγκαταστάσεις, είναι αναγκαία η τροποποίηση της απόφασης 91/666/ΕΟΚ, ιδίως όσον αφορά τις προβλεπόμενες διαδικασίες για τον καθορισμό τραπεζών αντιγόνου και εμβολίων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 3 παράγραφος 1 της απόφασης 91/666/ΕΟΚ:

α) διαγράφονται η πρώτη και η τρίτη περίπτωση·

β) προστίθεται νέα περίπτωση η οποία έχει ως εξής:

"- σε οποιαδήποτε άλλη τράπεζα ορισθεί σύμφωνα με την προβλεπόμενη από το άρθρο 10 διαδικασία."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 15 Νοεμβρίου 1999.

Για το Συμβούλιο

Ο Πρόεδρος

K. HEMILÄ

(1) Γνώμη που διατυπώθηκε στις 6 Οκτωβρίου 1999 (δεν έχει ακόμα δημοσιευθεί στην Επίσημη Εφημερίδα).

(2) Γνώμη που διατυπώθηκε στις 20 Οκτωβρίου 1999 (δεν έχει ακόμα δημοσιευθεί στην Επίσημη Εφημερίδα).

(3) ΕΕ L 315 της 26.11.1985, σ. 11· οδηγία όπως τροποποιήθηκε τελευταία από την απόφαση 92/380/ΕΟΚ (ΕΕ L 198 της 17.7.1992, σ. 54).

(4) ΕΕ L 368 της 31.12.1991, σ. 21.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 17ης Δεκεμβρίου 1999

για τον διορισμό οκτώ μελών του Ελεγκτικού Συνεδρίου των Ευρωπαϊκών Κοινοτήτων

(1999/872/ΕΚ, ΕΚΑΧ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 3 αυτής,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 247 παράγραφος 3 αυτής,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 3 αυτής,

τις γνώμες του Ευρωπαϊκού Κοινοβουλίου(1),

Εκτιμώντας:

(1) ότι στις 9 Φεβρουαρίου 2000 λήγει η θητεία των κκ. Patrick Everard, Jørgen Mohr, Antoni Castells, Barry Desmond, Giorgio Clemente, Armindo de Jesus de Sousa Ribeiro, Annus Salmi, και Jan O. Karlsson,

(2) ότι επομένως πρέπει να γίνουν νέοι διορισμοί,

ΑΠΟΦΑΣΙΖΕΙ:

Άρθρο 1

Διορίζονται μέλη του Ελεγκτικού Συνεδρίου από 1ης Μαρτίου 2000 μέχρι και της 9ης Φεβρουαρίου 2006:

- ο κ. Robert Reynders,

- ο κ. Jørgen Mohr,

- ο κ. Juan Manuel Fabra Valles

- η κα Máire Geoghegan-Quinn,

- ο κ. Giorgio Clemente,

- ο κ. Vítor Manuel da Silva Caldeira,

- ο κ. Aunus Salmi,

- ο κ. Jan O. Karlsson.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 17 Δεκεμβρίου 1999.

Για το Συμβούλιο

Ο Πρόεδρος

K. HEMILÄ

(1) Οι γνώμες εκδόθηκαν στις 16 Δεκεμβρίου 1999 και δεν έχουν ακόμη δημοσιευθεί στην Επίσημη Εφημερίδα.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 23ης Νοεμβρίου 1999

σχετικά με την εξ ονόματος της Κοινότητας αποδοχή της παράτασης της διεθνούς συμφωνίας του 1994 για τον καφέ

(1999/803/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφοι 2 και 3,

την πρόταση της Επιτροπής,

Εκτιμώντας τα ακόλουθα:

(1) η διεθνής συμφωνία του 1994 για τον καφέ, η οποία εγκρίθηκε από την Κοινότητα με την απόφαση 94/570/ΕΚ(1) ίσχυσε μέχρι τις 30 Σεπτεμβρίου 1999, εκτός εάν η ισχύς της παραταθεί πέραν αυτής της ημερομηνίας με απόφαση του διεθνούς συμβουλίου καφέ·

(2) με απόφαση του διεθνούς συμβουλίου καφέ, η συμφωνία του 1994 παρατάθηκε για χρονικό διάστημα δύο ετών·

(3) τα συμβαλλόμενα μέρη της συμφωνίας οφείλουν να κοινοποιήσουν στον γενικό γραμματέα των Ηνωμένων Εθνών την απόφασή τους ως προς την αποδοχή της εν λόγω παράτασης·

(4) η παράταση αυτή είναι προς το συμφέρον της Κοινότητας και, συνεπώς, η Κοινότητα πρέπει να την αποδεχθεί, σύμφωνα με το άρθρο 47 παράγραφος 2 της συμφωνίας,

ΑΠΟΦΑΣΙΖΕΙ:

Άρθρο μόνο

Η Κοινότητα αποδέχεται την παράταση της διεθνούς συμφωνίας του 1994 για τον καφέ από 1ης Οκτωβρίου 1999, για συμπληρωματικό διάστημα δύο ετών.

Ο πρόεδρος του Συμβουλίου εξουσιοδοτείται να κοινοποιήσει στον γενικό γραμματέα των Ηνωμένων Εθνών ότι η Κοινότητα αποδέχεται την παράταση της συμφωνίας, από 1ης Οκτωβρίου 1999.

Βρυξέλλες, 23 Νοεμβρίου 1999.

Για το Συμβούλιο

Ο Πρόεδρος

S. LINDEN

(1) ΕΕ L 222 της 26.8.1994, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 6ης Δεκεμβρίου 1999

με την οποία τροποποιείται η απόφαση 1999/319/ΚΕΠΠΑ για την εφαρμογή της κοινής θέσης 1999/318/ΚΕΠΠΑ σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας

(1999/812/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή θέση 1999/318/ΚΕΠΠΑ(1), που υιοθέτησε το Συμβούλιο στις 10 Μαΐου 1999 σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (ΟΔΓ), και ιδίως το άρθρο 1 παράγραφος 1, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,

Εκτιμώντας τα ακόλουθα:

(1) κατ' εφαρμογή της απόφασης 1999/319/ΚΕΠΠΑ(2), το Συμβούλιο ενέκρινε ένα κατάλογο ατόμων που αναφέρονται για μη εισδοχή στα κράτη μέλη·

(2) ο κατάλογος αυτός πρέπει να ενημερωθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης 1999/319/ΚΕΠΠΑ αντικαθίσταται από το ακόλουθο κείμενο: "Άρθρο 1

Τα πρόσωπα των οποίων η εισδοχή απαγορεύεται, κατά το άρθρο 1 της κοινής θέσης 1999/318/ΚΕΠΠΑ, είναι τα ακόλουθα:

>ΘΕΣΗ ΠΙΝΑΚΑ>"

Άρθρο 2

Η παρούσα απόφασση αρχίζει να ισχύει την ημέρα της έκδοσής της.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 6 Δεκεμβρίου 1999.

Για το Συμβούλιο

Ο Πρόεδρος

T. HALONEN

(1) ΕΕ L 123 της 13.5.1999, σ. 1.

(2) ΕΕ L 123 της 13.5.1999, σ. 3· απόφαση όπως τροποποιήθηκε από την απόφαση 1999/612/ΚΕΠΠΑ (ΕΕ L 242 της 14.9.1999, σ. 32).
ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Νοεμβρίου 1999

σχετικά με την εισαγωγή ορισμένων ζωικών προϊόντων από την Νέα Καληδονία και για την τροποποίηση της οδηγίας 79/542/ΕΟΚ του Συμβουλίου

[κοινοποιηθείσα υπό τον αριθμό Ε(1999) 3585]

(Κείμενο που παρουσιάζει ενδιαφέρον για τον ΕΟΧ)

(1999/759/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και του χοιρείου είδους και νωπών κρεάτων προελεύσεως τρίτων χωρών(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 3,

Εκτιμώντας:

(1) ότι η απόφαση 79/542/ΕΟΚ του Συμβουλίου(3), όπως τροποποιήθηκε τελευταία από την απόφαση 99/301/ΕΚ της Επιτροπής(4), κατάρτισε κατάλογο των τρίτων χωρών, από τις οποίες τα κράτη μέλη επιτρέπουν την εισαγωγή βοοειδών, χοίρων, ιπποειδών, αιγοπροβάτων, νωπού κρέατος και προϊόντων με βάση το κρέας·

(2) ότι, σύμφωνα με τις πληροφορίες που διαθέτει η Ευρωπαϊκή Κοινότητα, προέκυψε ότι η Νέα Καληδονία διαθέτει επαρκώς διαρθρωμένες και οργανωμένες κτηνιατρικές υπηρεσίες· ότι, επομένως η Νέα Καληδονία πρέπει να προστεθεί στον κατάλογο των χωρών και περιοχών από τις οποίες τα κράτη μέλη επιτρέπουν τις εισαγωγές κρέατος αγρίων ζώων·

(3) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το τμήμα 1 του παραρτήματος της απόφασης 79/542/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 5 Νοεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 24 της 30.1.1998, σ. 31.

(3) ΕΕ L 146 της 14.6.1979, σ. 15.

(4) ΕΕ L 117 της 5.5.1999, σ. 52.

ΠΑΡΑΡΤΗΜΑ

">ΘΕΣΗ ΠΙΝΑΚΑ>

Οι εισαγωγές πρέπει να πληρούν τους ενδεδειγμένους όρους γαι την υγεία των ζώων και τη δημόσια υγεία

ΜΕΡΟΣ 1

>PIC FILE= "L_1999300EL.003102.EPS">

>PIC FILE= "L_1999300EL.003201.EPS">

>PIC FILE= "L_1999300EL.003301.EPS">

>PIC FILE= "L_1999300EL.003401.EPS">"
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 8ης Νοεμβρίου 1999

για το διορισμό ενός μέλους της Οικονομικής και Κοινωνικής Επιτροπής

(1999/749/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 1998 μέχρι 20 Σεπτεμβρίου 2002(1),

Εκτιμώντας ότι, μετά την παραίτηση του κ. Ferdinand Maier, η οποία γνωστοποιήθηκε στο Συμβούλιο στις 30 Μαρτίου 1999, έχει κενωθεί μια θέση μέλους στην προαναφερόμενη επιτροπή,

Έχοντας υπόψη τις υποψηφιότητες που πρότεινε η αυστριακή κυβέρνηση,

Έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Johann Költringer διορίζεται μέλος της Οικονομικής και Κοινωνικής Επιτροπής σε αντικατάσταση του κ. Ferdinand Maier και για τη διάρκεια της θητείας του που υπολείπεται, δηλαδή έως τις 20 Σεπτεμβρίου 2002.

Βρυξέλλες, 8 Νοεμβρίου 1999.

Για το Συμβούλιο

Ο Πρόεδρος

K. SASI

(1) ΕΕ L 257 της 19.9.1998, σ. 37.
ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Ιουλίου 1999

για την τροποποίηση των αποφάσεων 94/432/ΕΚ και 94/433/ΕΚ σχετικά με τις λεπτομέρειες εφαρμογής των οδηγιών 93/23/ΕΟΚ και 93/24/ΕΟΚ του Συμβουλίου σχετικά με τη διεξαγωγή στατιστικών ερευνών για το ζωικό κεφάλαιο και την παραγωγή χοίρων και βοοειδών

[κοινοποιηθείσα υπό τον αριθμό Ε(1999) 2080]

(1999/547/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/23/ΕΟΚ του Συμβουλίου, της 1ης Ιουνίου 1993, σχετικά με τη διεξαγωγή στατιστικών ερευνών στον τομέα της παραγωγής χοίρων(1), όπως τροποποιήθηκε τελευταία από την οδηγία 97/77/ΕΚ του Συμβουλίου(2), της 16ης Δεκεμβρίου 1997, και ιδίως το άρθρο 6 παράγραφοι 2 και 3,

την οδηγία 93/24/ΕΟΚ του Συμβουλίου, της 1ης Ιουνίου 1993, σχετικά με τη διεξαγωγή στατιστικών ερευνών στον τομέα της παραγωγής βοοειδών(3), όπως τροποποιήθηκε τελευταία από την οδηγία 97/77/ΕΚ του Συμβουλίου, της 16ης Δεκεμβρίου 1997, και ιδίως το άρθρο 1 παράγραφοι 2 και 3,

Εκτιμώντας:

(1) ότι, οι αποφάσεις της Επιτροπής 94/432/ΕΚ(4) και 94/433/ΕΚ(5), της 30ής Μαΐου 1994, όπως τροποποιήθηκαν από τις αποφάσεις 95/380/ΕΚ(6), της 18ης Σεπτεμβρίου 1995, και 99/47/ΕΚ(7), της 8ης Ιανουαρίου 1999, που εξέδωσε η Επιτροπή, θεσπίζουν τις λεπτομερειες εφαρμογής των οδηγιών 93/23/ΕΟΚ και 93/24/ΕΟΚ του Συμβουλίου·

(2) ότι μπορεί να επιτραπεί στα κράτη μέλη, εφόσον το ζητήσουν, να προβούν σε περιφερειακή κατανομή για τα οριστικά αποτελέσματα της έρευνας παραγωγής χοίρων του Απριλίου ή του Μαΐου/Ιουνίου ή του Αυγούστου·

(3) ότι μπορεί να επιτραπεί στα κράτη μέλη το ζωικό κεφάλαιο βοοειδών των οποίων είναι κάτω από 1,5 εκατομμύριο ζώα, εφόσον το ζητήσουν, να μην πραγματοποιήσουν καθόλου μία από τις δύο έρευνες του Μαΐου/Ιουνίου ή του Νοεμβρίου/Δεκεμβρίου·

(4) ότι η Ελλάδα και το Βέλγιο υπέβαλαν αιτήσεις παρέκκλισης που αφορούν τις παραπάνω δυνατότητες·

(5) ότι η παρούσα απόφαση είναι σύμφωνη με τη γνώμη της μόνιμης επιτροπής γεωργικών στατιστικών, η οποία συστήθηκε με την απόφαση 72/279/ΕΟΚ(8) του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/432/ΕΚ τροποποιείται ως εξής:

Στο παράρτημα IV, σημείο δ) προστίθεται η λέξη "Βέλγιο" κάτω από τον τίτλο "Μάιος/Ιούνιος".

Άρθρο 2

Η απόφαση 94/433/ΕΚ τροποποιείται ως εξής:

Στο παράρτημα V σημείο β) διαγράφεται η λέξη "Ελλάδα" κάτω από τον τίτλο "Νοέμβριος/Δεκέμβριος"· η λέξη "Ελλάδα" προστίθεται κάτω από τον τίτλο "Μάιος/Ιούνιος".

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 14 Ιουλίου 1999.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ L 149 της 21.6.1993, σ. 1.

(2) ΕΕ L 10 της 16.1.1998, σ. 28.

(3) ΕΕ L 149 της 21.6.1993, σ. 5.

(4) ΕΕ L 179 της 13.7.1994, σ. 22.

(5) ΕΕ L 179 της 13.7.1994, σ. 27.

(6) ΕΕ L 228 της 23.9.1995, σ. 25.

(7) ΕΕ L 15 της 20.1.1999, σ. 10.

(8) ΕΕ L 179 της 7.8.1972, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Ιουλίου 1999

για την κατάργηση της απόφασης 97/408/ΕΚ που αφορά τα μέτρα προστασίας κατά της κλασικής πανώλους των χοίρων στην Τσεχική Δημοκρατία

[κοινοποιηθείσα υπό τον αριθμό Ε(1999) 2442]

(Κείμενο που παρουσιάζει ενδιαφέρον για τον ΕΟΧ)

(1999/540/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ(1), όπως τροποποιήθηκε τελευταία από την οδηγία 96/43/ΕΚ(2), και ιδίως το άρθρο 18 παράγραφος 1,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα(3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 19 παράγραφος 1,

Εκτιμώντας:

(1) ότι έχει επιβεβαιωθεί η παρουσία της κλασικής πανώλους των χοίρων σε οικόσιτος χοίρους σε ορισμένες περιοχές της Τσεχικής Δημοκρατίας κατά το 1997·

(2) ότι η Επιτροπή θέσπισε, ως ρήτρα διασφάλισης, την απόφαση 97/408/ΕΚ, της 25ης Ιουνίου 1997, που αφορά τα μέτρα προστασίας κατά της κλασικής πανώλους των χοίρων στην Τσεχική Δημοκρατία(4), όπως τροποποιήθηκε από την απόφαση 98/507/ΕΟΚ(5), προκειμένου να ληφθεί υπόψη η επιδημιολογική κατάσταση·

(3) ότι οι όροι σχετικά με την εισαγωγή νωπών κρεάτων και ζώντων χοίρων προέλευσης Τσεχικής Δημοκρατίας καθορίζονται απο τις αποφάσεις της Επιτροπής, 98/371/ΕΚ(6), όπως τροποποιήθηκε τελευταία από την απόφαση 1999/538/ΕΚ(7), και 98/372/ΕΚ(8), όπως τροποποιήθηκε τελευταία από με την απόφαση 1999/359/ΕΚ(9)· ότι οι αποφάσεις αυτές λαμβάνουν υπόψη την κατάσταση της κλασικής πανώλους των χοίρων στο ζωικό κεφάλαιο άγριων χοίρων σε ορισμένες ζώνες της Τσεχικής Δημοκρατίας·

(4) ότι, λόγω της ευνοϊκής εξέλιξης της επιδημιολογικής κατάστασης όσον αφορά την εκτροφή οικόσιτων χοίρων, πρέπει να καταργηθεί η απόφαση 97/408/ΕΚ·

(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Καταργείται η απόφαση 97/408/ΕΚ.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 26 Ιουλίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 268 της 24.9.1991, σ. 56.

(2) ΕΕ L 162 της 1.7.1996, σ. 1.

(3) ΕΕ L 373 της 31.12.1990, σ. 1.

(4) ΕΕ L 170 της 28.6.1997, σ. 58.

(5) ΕΕ L 226 της 13.8.1998, σ. 59.

(6) ΕΕ L 170 της 16.6.1998, σ. 16.

(7) Βλέπε σ. 21 της παρούσας Επίσημης Εφημερίδας.

(8) ΕΕ L 170 της 16.6.1998, σ. 34.

(9) Βλέπε σ. 26 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 12ης Ιουλίου 1999

για το διορισμό Μέλους της Οικονομικής και Κοινωνικής Επιτροπής

(1999/475/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 166,

την απόφαση του Συμβουλίου της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 1998 έως 20 Σεπτεμβρίου 2002(1),

εκτιμώντας ότι, με την παραίτηση του κ. Jacques Pe, η οποία γνωστοποιήθηκε στο Συμβούλιο στις 25 Ιανουαρίου 1999, έχει κενωθεί μία θέση Μέλους της Επιτροπής αυτής,

έχοντας υπόψη τις υποψηφιότητες που προτάθηκαν από τη γαλλική κυβέρνηση,

αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Jean-Jacques Carmentran, διορίζεται Μέλος της Οικονομικής και Κοινωνικής Επιτροπής, σε αντικατάσταση του κ. Jacques Pe και για το υπόλοιπο της θητείας αυτού, δηλαδή έως τις 20 Σεπτεμβρίου 2002.

Βρυξέλλες, 12 Ιουλίου 1999.

Για το Συμβούλιο

Ο Πρόεδρος

S. NIINISTÖ

(1) ΕΕ L 257 της 19.9.1998, σ. 37.